|  |  |
| --- | --- |
| Башҡортостан Республикаһы Нефтекама ҡалаһы ҡала округының ҡатнаш төргә ҡараған 39-сы балалар баҡсаһы муниципаль автоном мәкәтәпкәсә белем биреү учреждениеһы(39-сы балалар баҡсаһы МАМББУ) | Муниципальное автономное дошкольное образовательное учреждение детский сад №39 комбинированного видагородского округа город Нефтекамск Республики БашкортостанАдминистрации городского округа город Нефтекамск Республики Башкортостан(МАДОУ детский сад №39) |

Төрлө милләт балалары тәрбиәләнгән

 балалар баҡсаһының өлкәндәр төркөмөндә

 “Айгөл беҙҙе ҡунаҡҡа саҡыра“ темаһына

башҡорт телен өйрәнеү дәресе конспекты.

 Төҙөнө:

 тәрбиәсе Шәйәхмәтова Инзилә Рафаэль ҡыҙы.

 Нефтекама ҡалаһы 2024

 **Тема**: Айгөл беҙҙе ҡунаҡҡа саҡыра.

 **Маҡсаттар**: тирә- йүндәге әйберҙәр , ваҡиғалар һәм күренештәр тураһында төшөнсәләр биреү аша балаларҙың һүҙ байлығын арттырыу һәм әүҙемләштереүҙе дауам итеу;

 балаларҙың артикуляция аппаратын нығытыу, фонематик һәләттәрен үҫтереү,өндәрҙе дөрөҫ әйтеү йүнәлешендә (һ,ҙ өндәрендә туҡталыу )элек башланған эштәрҙе дауам итеү;

 өйрәнелгән шиғырҙарҙы , ауыҙ –тел өлгөләрен яттан һөйләү оҫталыҡтарын уҫтереү, һөйләүсе стеналар ,уйын-квест үткәреп, башҡорт һәм урыҫ телендә сағыштырыу , дөйөмләштереү нигеҙендә тел һиҙемләүҙе, фекреләүҙе уҫтереү һәм телгә ҡыҙыҡһыныу , өйрәнергә теләк уятыу.

 **Йыһаздар:** ҡурсаҡ Айгөл, телевизор,слайдтар, магнитлы таҡта,бал ҡорттары һурәттәре, “һөйләүсе”стеналар “Башҡортостандың ете мөғжизәһе “, ҡурай сәскәләре һүрәттәре, музей экспонаттары.

Яңы һүҙҙәр: ҡурай сәскәһе,умарта, һәйкәл.

 **Дәрес барышы:**

 l. Ойоштороу. Балалар ярымтүңәрәктә торалар. Тәрбиәсе балалар менән һаулыҡ һораша һәм “Йылмайыу “ ауыҙ –тел гимнастикаһын үткәрә. Бер-беребеҙҙе сәләмләү:

 Һаумы ,ҡояш,

 Һаумы, һауа,

 Һаумы , дуҫым,

 Һаумы ,тәрбиәсем!

 ll. Маҡсаттарҙы ҡуйыу. Тәрбиәсе: Беҙҙә бөгөн башҡорт теле дәресе, тик нигәлер Айгөл килмәгән дәрескә. Шул ваҡыт кемдер видеоэлемтә буйынса шылтырата.Был Айгөл.Ул балаларҙы үҙенә ҡунаҡҡа саҡыра.Слайдтарҙа юлды күрһәтә.Балалар уның “ Башҡортостандың ете мөғжизәһе “юлы икәнен аңлайҙар.Балалар сәйәхәткә сығалар.Тик унда уларҙы бал ҡорттары өйөрө үткәрмәй.Улар балаларға шарттар ҡуя.Юлда барғанда тик башҡорт телендә генә һөйләшергә кәрәк һәм туҡталыштарҙа биремдәр үтәргә кәрәк.Ишек асыла, балалар сыға.Ҡурай моңо яңғырай.

 lll. Сәйәхәттә уйын-квестың барышы.

 1-се туҡталыш – мөғжизә . Ҡурай.

- Балалар, беҙ ниндәй матур болонға килеп индек! Унда кемде күрәһегеҙ ?

 -Ҡурайсы егет. Ул ҡурайҙа уйнай. Тын алыу юлдарына күнегеү – ҡурайҙа уйнауҙы күрһәтеү-һу-һу-һу тип танау менән тын алып,ауыҙҙан сығарыу. Бында ҡурай сәскәһе үҫеп ултыра.Һуҙлек эше – күмәкләп ҡабатлап әйтеү: ҡурай сәскәһе.

Стенала бал ҡорто,уңарҙа сәскә япрағы.Сәскә япрағында бирем яҙылған.Ҡурай тураһында шиғыр һөйләргә ҡушылған.Балалар һөйләй.Биремде атҡарып сығып балалар артабан бара.

2-се туҡталыш. Шүлгән –таш мәмерйәһе. Бирем. Уйын” Нимә артыҡ?”.Мәмерйә янында йәнлектәр бар икән.Бына уларҙың һүрәттәре,тик унда нимәлер артыҡ.( Буре, айыу , бесәй , ҡуян). Биремде атҡарып сығып балалар артабан бара.

3-сө туҡталыш.Янғантау. Бирем: башҡорт телендә йыр йырлап күрһәтергә.Балалар “ Шыршы йырын башҡара“.

4-се туҡталыш. Красноусол минераль сығанағы. Бал ҡорттары һанашмаҡтар әйтергә ҡушалар. 1.Бер,ике,өс-

 Һин ҡал,ҡин сыҡ!

 2.Бер,ике,өс- һиндә көс!

 3.Алма тәгәрәй

 Ҡала тирәләй.

 Кем уны тота –

 Шул сығып китә.

 Матур итеп телтөҙәйткестәрҙе минең артымдан ҡабатлайбыҙ.

 Һы-һы-һы – һыу .

Һа-һа-һа-һауа.

Һү-һү-һү-һүрәт.

Биремде атҡарып сығып балалар артабан бара.

5-се туҡталыш.Урал батыр эпосы.Бирем- Урал батыр эпосынан өҙөк һөйләргә. Биремде атҡарып сығып балалар артабан бара.

6-сы туҡталыш. Башҡорт балы.Бирем: Бал ҡорттары улар кеүек быҙылдап күрһәтергә ҡушалар.

Ҙҙҙҙҙҙ( телдәрҙе тештәр менән ҡыҫтырайыҡ. )Афарин.Бында бал ҡорттарының өйҙәре тора.ул умарта тип атала.Умарта һүҙен берәмләп ҡабатлап әйтеү. Биремде атҡарып сығып балалар артабан бара.

7-се туҡталыш. Салауат Юлаев һәйкәле. Диалогтың эстәлеген аңлау.

-Һаумы, Луиза.

- Һаумы, Лениза.

-Хәлдәр нисек?

-Хәлдәр яҡшы.

-Һин бөгөн нимә эшләйһең?

-Китапханаға барам.

-Әйҙә Салауат Юлаев һәйкәле янында осрашайыҡ.

Тәрбиәсе: - Ҡыҙҙар ҡайҙа осрашырға һөйләштеләр? Һәйкәл –яңы һүҙ индереү.Һәйкәлде “һөйләүсе” стеналан ҡарау. -Һаумы, Луиза.

- Һаумы, Лениза.

-Хәлдәр нисек?

-Хәлдәр яҡшы.

-Һин бөгөн нимә эшләйһең?

-Китапханаға барам.

-Әйҙә Салауат Юлаев һәйкәле янында осрашайыҡ.

Тәрбиәсе: - Ҡыҙҙар ҡайҙа осрашырға һөйләштеләр? Һәйкәл –яңы һүҙ индереү..

Биремде атҡарып сығып балалар артабан бара.

lV.Айгөлгә бүләк әҙерләү. Йыйылған таждарҙан сәскә йәбештереү.

V.Маҡсатҡа ирешеү- Айгөлгә ҡунаҡҡа барып инеү.Балалар Айгөлдән һаулыҡ һораша.Бүләктәрен тапшыра.

Vl. Йомғаҡлау .Айгөлдә балаларға бүләккә ҡурай сәскәләре тарата .Килгәндә юлда нимә эшләүҙәрен һораша.

Балалар яуап бирәләр: Шиғыр һөйләнек,йыр йырланыҡ, яңы һүҙҙәр ишеттек: ҡурай сәскәһе,умарта,һәйкәл. Айгөл балаларҙы маҡтай.